ai4bharat/Pralekha huggingface dataset:
वस्त्रोद्योग मंत्रालय
कापूस तोडणी यंत्रांवर अनुदान
नवी दिल्ली, 12 डिसेंबर 2018
भारतीय कापूस महामंडळ 300 कापूस तोडणी यंत्रांवर 100 टक्के अनुदान देत आहे. महाराष्ट्र, तेलंगणा आणि गुजरात या कापूस लागवड करणाऱ्या प्रमुख राज्यातल्या कापूस शेतकऱ्यांना महामंडळाने 300 कापूस तोडणी यंत्रे वितरित केली आहेत. तसेच प्रिंट मीडिया आणि जनजागृती बैठकांच्या माध्यमातून शेतकऱ्यांमध्ये या यंत्रांच्या वापराला प्रोत्साहन देत आहे. कृषी उत्पन्न बाजार समिती, कृषी संचालनालय, राज्य कृषी विद्यापीठे आणि ग्रामपंचायतींच्या अधिकाऱ्यांनी केलेल्या सर्वेक्षणाद्वारे लाभार्थी शेतकऱ्यांची निवड करण्यात आली.
वस्त्रोद्योग मंत्री अजय तामता यांनी आज राज्यसभेत ही माहिती दिली.
N.Sapre/S.Kane/P.Kor
(Visitor Counter : 68
अर्थ मंत्रालय
पंकज चौधरी यांनी केंद्रीय अर्थ मंत्रालयाचे राज्यमंत्री म्हणून कार्यभार स्वीकारला
नवी दिल्ली, 9 जुलै 2021
पंकज चौधरी यांनी आज नवी दिल्लीत केंद्रीय अर्थ मंत्रालयाचे राज्यमंत्री म्हणून कार्यभार स्वीकारला .
चौधरी हे 17 व्या लोकसभेत उत्तर प्रदेशातील महाराजगंजचे खासदार आहेत. खासदार म्हणून सध्या त्यांचा सहावा कार्यकाळ सुरु आहे. तीन दशकांहून अधिक काळ लोकसेवेत सक्रिय असलेले चौधरी यांनी यापूर्वी गोरखपूरचे उपमहापौरपदही भूषवले आहे.
चौधरी हे गोरखपूर विद्यापीठाचे पदवीधर असून त्यांचे वय 56 वर्षे आहे.
काल डॉ भागवत किशनराव कराड हे देखील अर्थ मंत्रालयात राज्यमंत्री म्हणून रुजू झाले होते.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
फिडे ऑनलाईन बुद्धिबळ ऑलिम्पियाड जिंकल्याबद्दल बुद्धिबळपटुंचे पंतप्रधानांकडून अभिनंदन
नवी दिल्ली, 30 ऑगस्ट 2020
फिडे ऑनलाईन बुद्धिबळ ऑलिम्पियाड जिंकल्याबद्दल पंतप्रधान नरेंद्र मोदी यांनी बुद्धिबळपटुंचे अभिनंदन केले आहे. फिडे ऑनलाईन बुद्धिबळ ऑलिम्पियाड जिंकल्याबद्दल आपल्या बुद्धिबळपटुंचे अभिनंदन. त्यांची कठोर मेहनत आणि निष्ठा कौतुकास्पद आहे. त्यांचे यश इतर बुद्धिबळपटूसाठी निश्चितच प्रेरणादायी आहे. रशियाच्या संघाचेही आपण अभिनंदन करत असल्याचे ट्वीट पंतप्रधानांनी केले आहे.
U.Ujgare/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कोळसा मंत्रालय
नाल्को, कंपनीच्या विस्तार आणि फेरबदल योजनेवर आर्थिक वर्ष 2027-28 पर्यंत सुमारे 30,000 कोटी रुपयांची गुंतवणूक करणार: प्रल्हाद जोशी
नवी दिल्ली, 7 जानेवारी 2021
नाल्को, कंपनीच्या विस्तार आणि फेरबदल योजनेवर आर्थिक वर्ष 2027-28 पर्यंत सुमारे 30000 कोटी रुपयांची गुंतवणूक करणार असल्याची माहिती केंद्रीय कोळसा आणि खाणी मंत्री प्रल्हाद जोशी यांनी दिली. जोशी आज नाल्कोच्या 41 व्या स्थापना दिनानिमित्त भुवनेश्वर येथील कंपनीच्या मुख्यालयात आयोजित कार्यक्रमात बोलत होते.
या प्रस्तावित गुंतवणूकीपैकी कंपनी 5 वी स्ट्रीम रिफायनरी, पोतांगी बॉक्साइट खाणी, दक्षिण ब्लॉक आणि उत्कल डी आणि ई कोळसा खाणींमधून बॉक्साइटच्या वाहतूक व्यवस्थेसाठी 7000 कोटी रुपये खर्च करणार आहे. उर्वरित 22,000 कोटी रुपये स्मेल्टर आणि कॅप्टिव्ह पॉवर प्लांटच्या  विस्तारावर खर्च केले जातील, यामध्ये ओदिशामधील अंगुल जिल्ह्यातील कंपनीच्या स्मेलटर प्लांटच्या विस्तारासह 1400 मेगावॅट फीडर सीपीपीच्या बांधकामाचा समावेश देखील आहे.
“भविष्यकाळातील नाल्कोच्या महत्वाकांक्षी विकासाच्या योजनांमुळे ते अॅल्युमिना आणि अॅल्युमिनियम क्षेत्रांमध्ये महत्त्वपूर्ण योगदान देईल, परिणामी या दोन्ही धातूंच्या उत्पादनात व वापरामध्ये अनेक पटीने सकारात्मक परिणाम दिसून येईल आणि पंतप्रधान नरेंद्र मोदी यांच्या नेतृत्वाखाली आत्मनिर्भर भारताचे उद्दिष्ट देखील साध्य होईल,” असे जोशी म्हणाले.
जोशी म्हणाले की, देशातील खनिज उत्पादनांमध्ये कोणताही अडथळा येऊ नये म्हणून केंद्र सरकार खनिज समृद्ध राज्य ओदिशाला सर्वतोपरी सहाय्य देत आहे.
ओदिशामधील लोहाचे उत्पादन जलद गतीने करण्यासाठी आम्ही ओडिशा मिनरल कॉर्पोरेशनला 02 लोह खनिज ब्लॉक व ओडिशा मिनरल एक्सप्लोरेशन कॉर्पोरेशन लिमिटेडला 01 ब्लॉक देण्याचा प्रस्ताव मंजूर केले आहेत, " असे जोशी म्हणाले.
ओदिशा मिनरल एक्सप्लोरेशन कॉर्पोरेशन लिमिटेड  आणि मिनरल एक्सप्लोरेशन कॉर्पोरेशन लिमिटेड  यांच्यात ओएमईसीएलच्या खनिज ब्लॉकच्या संशोधनासाठी सामंजस्य करारावर स्वाक्षऱ्या झाल्या आहेत. विस्तृत सर्वेक्षण आणि संशोधनाद्वारे राज्यातील संभाव्य खनिज क्षमतांचा शोध घेतला जाईल.
ओदिशामधील सहायक उद्योगांच्या विकासाला प्रोत्साहित करण्यासाठी नाल्को, अंगुलमध्ये त्याच्या स्मेल्टर प्लांटच्या जवळच, जागतिक स्तरावरील अल्युमिनियम पार्क स्थापित करीत आहे. यामुळे या क्षेत्रात रोजगार वृद्धिंगत होऊन स्थानिक उद्योजकतेला चालना मिळेल असे जोशी म्हणाले.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
माहिती आणि प्रसारण मंत्रालय
अनुराग ठाकूर यांनी माय पार्किंग्स  ॲपचा केला प्रारंभ
नवी दिल्ली, 14 ऑक्टोबर 2021
केंद्रीय माहिती आणि प्रसारण मंत्री श्री अनुराग सिंह ठाकूर यांनी आज माय पार्किंग्स ॲपचा प्रारंभ केला. वाहनांचे पार्किंग ही एक कठीण समस्या आहे आणि हे ॲप, वाहने पार्किंग साठीचा ताण कमी करण्याचा आणि लोकांना त्यांच्या प्रवासाचे अधिक चांगले नियोजन करण्यात मदत करण्याचा प्रयत्न आहे. ॲपद्वारे किंवा कार्डद्वारे 'स्मार्ट पार्किंग' उपाययोजना हा त्रासमुक्त पार्किंगच्या दिशेने एक सोपा उपाय आहे आणि ऑनलाईन पार्किंग स्लॉटच्या नोंदणीमुळे लोकांची गैरसोय न होता त्यांना त्यांची वाहने पार्क करण्यास मदत होईल, असे श्री. अनुराग ठाकूर यांनी यावेळी सांगितले.
ॲपद्वारे मिळणाऱ्या पार्किंगच्या सोयीमुळे पार्किंगची ठिकाणे शोधण्यासाठी लागणारा वेळ कमी होईल आणि वाहनांमधून होणारे प्रदूषण कमी करण्यास मदत होईल.हे ॲप प्रत्येक भारतीयांसाठी एक यशस्वी उपाय आहे.अन्य महानगरपालिका 'माय पार्किंग्स' ॲपचा अनुभव घेतील आणि तत्सम उपायांचा अवलंब करतील, अशी अपेक्षा मंत्र्यांनी व्यक्त केली.
दक्षिण दिल्ली महानगरपालिका हद्दीतील सर्व अधिकृत पार्किंग डिजीटल करण्याच्या उद्देशाने, ब्रॉडकास्ट इंजिनीअरिंग कन्सल्टंट्स इंडिया लिमिटेड  ने दक्षिण दिल्ली महानगरपालिकेच्या सहकार्याने हे ॲप विकसित केले आहे. ही सुविधा भविष्यात संपूर्ण भारतातील इतर महानगरपालिका क्षेत्रामध्ये आणली जाईल.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 194
महिला आणि बालविकास मंत्रालय
पंतप्रधान 24 जानेवारी रोजी राष्ट्रीय बाल पुरस्कार विजेत्यांशी साधणार संवाद
नवी दिल्ली, 23 जानेवारी 2023
पंतप्रधान नरेंद्र मोदी 24 जानेवारी रोजी दुपारी 4 वाजता त्यांच्या निवासस्थानी 7 एलकेएम येथे प्रधानमंत्री राष्ट्रीय बाल पुरस्कार  पुरस्कार विजेत्यांशी संवाद साधतील.
नवोन्मेष, समाजसेवा, शैक्षणिक, क्रीडा, कला आणि संस्कृती तसेच शौर्य या सहा श्रेणींमध्ये उल्लेखनीय कामगिरी केल्याबद्दल भारत सरकार या मुलांना प्रधानमंत्री राष्ट्रीय बाल पुरस्कार प्रदान करत आहे . प्रत्येक पुरस्कार विजेत्याला पदक, रोख रु. 1 लाख आणि प्रमाणपत्र दिले जाते.यावर्षी, बाल शक्ती पुरस्काराच्या विविध श्रेणींमध्ये देशभरातील 11 मुलांची प्रधानमंत्री राष्ट्रीय बाल पुरस्कार -2023 साठी निवड झाली आहे.पुरस्कार विजेत्यांमध्ये 11 राज्ये आणि केंद्रशासित प्रदेशातील 6 मुले आणि 5 मुलींचा समावेश आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
कृषी मंत्रालय
सरकार कृषी क्षेत्रात ड्रोन वापरास प्रोत्साहन देणार - 'कृषी यांत्रिकीकरणावरील उप-मिशन' अंतर्गत वित्तीय सहाय्य पुरवले जात आहे
कृषी मंत्रालय ड्रोन खरेदीसाठी कृषी संस्थांना 10 लाख रुपयांपर्यंत अनुदान देणार
भारतात सुयोग्य पद्धतीने शेतीला प्रोत्साहन देण्यासाठी, केंद्रीय कृषी आणि शेतकरी कल्याण मंत्रालयाने या क्षेत्रातील हितधारकांसाठी ड्रोन तंत्रज्ञान किफायतशीर बनवण्यासाठी मार्गदर्शक तत्त्वे जारी केली आहेत.
'कृषी यांत्रिकीकरणावरील सब-मिशन'  च्या मार्गदर्शक तत्त्वांमध्ये सुधारणा करण्यात आली आहे. यामध्ये शेतकऱ्यांच्या शेतात या तंत्रज्ञानाची मोठ्या प्रमाणावर प्रात्यक्षिके करण्यासाठी कृषी यांत्रिकी प्रशिक्षण आणि चाचणी संस्था, भारतीय कृषी संशोधन परिषद संस्था, कृषी विज्ञान केंद्रे आणि राज्य कृषी विद्यापीठे यांच्या द्वारे ड्रोन खरेदीसाठी कृषी ड्रोनच्या किमतीच्या 100% किंवा 10 लाख रुपये , यापैकी जे कमी असेल ते अनुदान स्वरूपात दिले जाईल.
शेतकऱ्यांच्या शेतावर प्रात्यक्षिकांसाठी शेतकरी उत्पादक संघटना  कृषी ड्रोनच्या किमतीच्या 75% पर्यंत अनुदान मिळवण्यास पात्र असतील.
ड्रोन खरेदी करू न इच्छिणाऱ्या परंतु कस्टम हायरिंग सेंटर, हाय-टेक हब, ड्रोन उत्पादक आणि स्टार्ट-अप यांच्याकडून प्रात्यक्षिकांसाठी ड्रोन भाड्याने घेणाऱ्या अंमलबजावणी संस्थांना प्रति हेक्टर 6000 रुपये आकस्मिकता खर्च दिला जाईल. ड्रोन प्रात्यक्षिकांसाठी ड्रोन खरेदी करणाऱ्या अंमलबजावणी करणाऱ्या संस्थांचा आकस्मिकता खर्च प्रति हेक्टर 3000 रुपये पर्यंत मर्यादित असेल. वित्तीय सहाय्य आणि अनुदान 31 मार्च 2023 पर्यंत उपलब्ध असेल.
ड्रोन ऍप्लिकेशनद्वारे कृषी सेवा प्रदान करण्यासाठी, ड्रोन आणि त्याच्या ऍटॅचमेंटच्या मूळ किमतीच्या 40% किंवा 4 लाख रुपये, यापैकी जे कमी असेल ते शेतकरी सहकारी संस्था. एफपीओ आणि ग्रामीण उद्योजकांनी स्थापन केलेल्या विद्यमान कस्टम हायरिंग सेंटर्सना ड्रोन खरेदीसाठी वित्तीय सहाय्य म्हणून उपलब्ध असेल. शेतकरी सहकारी संस्था. एफपीओ आणि ग्रामीण उद्योजकानी स्थापन केलेले नवीन कस्टम हायरिंग सेंटर्स किंवा हाय-टेक हब 'कृषी यांत्रिकीकरणावरील सब-मिशन' , राष्ट्रीय कृषी विकास योजना  किंवा इतर कोणत्याही योजनांमधून आर्थिक साहाय्य घेऊन त्यांच्या प्रकल्पांमध्ये इतर कृषी यंत्रांसह ड्रोनचा देखील एक यंत्र म्हणून समावेश करू शकतात.
कस्टम हायरिंग सेंटर्सची स्थापना करणारे कृषी पदवीधर ड्रोन खरेदीसाठी ड्रोन आणि त्याच्या ऍटॅचमेंटच्या मूळ किमतीच्या 50% किंवा 5 लाख रुपयांपर्यंत अनुदान सहाय्य मिळवण्यास पात्र असतील. ग्रामीण उद्योजकांनी मान्यताप्राप्त मंडळातून दहावी किंवा समकक्ष परीक्षा उत्तीर्ण केलेली असावी; आणि त्याच्याकडे नागरी विमान वाहतूक महासंचालक  किंवा कोणत्याही अधिकृत दूरस्थ पायलट प्रशिक्षण संस्थेद्वारे निर्दिष्ट संस्थेचा दूरस्थ पायलट परवाना असावा.
ड्रोन ऍप्लिकेशनच्या वापरासंबंधी मानक कार्यप्रणाली साठी येथे क्लिक करा
पंतप्रधान कार्यालय
केशरीनाथ त्रिपाठी यांच्या निधनाबद्दल पंतप्रधानांनी व्यक्त केला शोक
पश्चिम बंगालचे माजी राज्यपाल तसेच बिहार, मेघालय आणि मिझोराम या राज्यांचा अल्प कालावधीसाठी राज्यपाल म्हणून अतिरिक्त कार्यभार पाहिलेल्या श्री केशरी नाथ त्रिपाठी यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे उत्तरप्रदेशमधील भाजपच्या उभारणीत त्यांनी महत्त्वाची भूमिका बजावली आणि राज्याच्या प्रगतीसाठी कठोर परिश्रम केले, असे पंतप्रधानांनी नमूद केले आहे.
आपल्या ट्विटर संदेशात पंतप्रधान म्हणाले;
"श्री केशरीनाथ त्रिपाठी हे त्यांच्या सेवेसाठी आणि बुद्धीसाठी आदरणीय स्थानी होते. त्यांना घटनात्मक बाबींची उत्तम जाण होती. त्यांनी यूपीमधील भाजपच्या उभारणीत महत्त्वाची भूमिका बजावली आणि राज्याच्या प्रगतीसाठी कठोर परिश्रम घेतले. त्यांच्या निधनाने मला दु:ख झाले आहे.त्यांच्या कुटुंबियांप्रती आणि चाहत्यांप्रती मी माझ्या संवेदना व्यक्त करतो ओम शांती.”
ग्रामीण विकास मंत्रालय
मिशन अमृत सरोवर मोहिमेस आरंभ झाल्यापासून 6 महिन्यांत 25,000 अमृत सरोवरांचे बांधकाम पूर्ण
नवी दिल्ली, 23 नोव्हेंबर 2022
मिशन अमृत सरोवर या मोहिमेचा प्रारंभ झाल्यापासून 6 महिन्यांत 25,000 हून अधिक अमृत सरोवरांचे बांधकाम पूर्ण झाले आहे. 15 ऑगस्ट 2023 पर्यंत याप्रकारची 50,000 अमृत सरोवरे बांधण्याचे उद्दिष्ट समोर ठेवण्यात आले आहे.17 नोव्हेंबर 2022 पर्यंत अमृत सरोवरांच्या उभारणीसाठी सुमारे 90,531 जागा निश्चित करण्यात आल्या आहेत, त्यापैकी 52,245 जागांवर काम सुरू करण्यात आले आहे. अमृत सरोवरांच्या रूपात पावसाच्या पाण्याचे संवर्धन करण्याच्या आपल्या सामूहिक बांधिलकीचे दर्शन, ही संख्या घडविते. मिशन अमृत सरोवरमध्ये होणाऱ्या सर्व उपक्रमांची माहिती घेण्यासाठी अमृत सरोवर पोर्टल तयार करण्यात आले आहे, https://water.ncog.gov.in/AmritSarovar/login ही त्याची लिंक आहे.
देशातील ग्रामीण भागात पाण्याचे दुर्भिक्ष्य दूर करण्यासाठी,पंतप्रधान नरेंद्र मोदी यांच्या आवाहनानुसार 24एप्रिल 2022 रोजी, स्वातंत्र्याच्या अमृत महोत्सवाचा एक भाग म्हणून स्वातंत्र्याच्या 75 व्या वर्षात देशातील प्रत्येक जिल्ह्यात 75 अमृत सरोवरे बांधण्याचा संकल्प करण्यात आला.
मिशन अमृत सरोवर ही 'संपूर्ण सरकार' या संकल्पनेवर आधारित अशी मोहीम आहे, ज्यामध्ये भास्कराचार्य नॅशनल इन्स्टिट्यूट ऑफ स्पेस ॲप्लिकेशन्स अँड जिओ-इन्फॉर्मेटिक्स  यांच्या तांत्रिक सहकार्याने भारत सरकारचे ग्रामीण विकास मंत्रालय, जलशक्ती मंत्रालय, पंचायती राज मंत्रालय आणि पर्यावरण, वन आणि हवामान बदल मंत्रालय,एकत्र येऊन कार्य करत आहेत.
'जन सहभाग' हा अमृत सरोवर मोहिमेच्या केंद्रस्थानी आहे, म्हणून त्यात सर्व स्तरावरील लोकांचा यात समावेश आहे.मोहिमेच्या सुरुवातीपासूनच अमृत सरोवरांची पायाभरणी स्वातंत्र्य सैनिक आणि त्यांचे कुटुंबीय, हुतात्म्यांचे कुटुंबीय, पद्म पुरस्कार विजेते किंवा ग्रामपंचायतीच्या ज्येष्ठ व्यक्ती अशांकडूनच करण्यात आली आहे.एखाद्या व्यक्तिच्या स्मरणार्थ कडुनिंब, पिंपळ, वड अशा वृक्षांचे वृक्षारोपण अमृत सरोवरांच्या जागांवर लोकसहभागातून करण्यात आले आहे.म्हणूनच अमृत सरोवरांच्या ठिकाणी,यावर्षी स्वातंत्र्यदिन साजरा केला गेला होता, ग्रामस्थ आणि लोकप्रतिनिधींच्या उपस्थितीत तिरंगा फडकविण्यात आला होता तसेच विविध कार्यक्रमांचे आयोजन करण्यात आले होते.
बहुउद्देशीय अमृत सरोवरांच्या उभारणीमुळे ग्रामीण अर्थव्यवस्थाही सक्षम होणार आहे.यामुळे मत्स्यपालन व्यवसाय सक्षम होईल, तलावामध्ये मखनांची  लागवड करता येईल तसेच पुरेशा सिंचन व्यवस्थेमुळे अन्नधान्यांचे भरघोस उत्पादन होईल.
Mission Amrit Sarovar
S.Patil/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 304
आरोग्य आणि कुटुंब कल्याण मंत्रालय
राष्ट्रव्यापी लसीकरण अभियानाअंतर्गत कोविड-19 प्रतिबंधक लसीच्या आतापर्यंत 181.24 कोटीहून अधिक मात्रा देण्यात आल्या
12-14 वयोगटातील किशोरांना गेल्या 24 तासात लसीच्या सुमारे 18 लाख मात्रा देण्यात आल्या
भारताच्या उपचाराधीन रुग्णसंख्येत 25,106 पर्यंत घट; देशातील एकूण पॉझीटीव्ह रुग्णसंख्येच्या 0.06%
गेल्या 24 तासात देशात 1,549 नव्या रुग्णांची नोंद
रुग्ण बरे होण्याचा सध्याचा दर 98.74%
साप्ताहिक पॉझीटीव्हिटी दर 0.40%
नवी दिल्ली, 21 मार्च 2022
राष्ट्रव्यापी कोविड-19 प्रतिबंधक लसीकरण अभियानाअंतर्गत लसीच्या आतापर्यंत 181.24 कोटीपेक्षा जास्त  मात्रा देण्यात आल्या. सकाळी 7 वाजेपर्यंत हाती आलेल्या तात्पुरत्या अहवालात ही माहिती देण्यात आली आहे. 2,14,03,116 सत्राद्वारे हे लसीकरण करण्यात आले आहे.
12-14 वर्षे वयोगटातल्या किशोरांसाठी 16 मार्च 2022 ला लसीकरण सुरु झाले. गेल्या 24 तासात सुमारे 18 लाख  किशोरांना कोविड-19 प्रतिबंधक लसीची पहिली मात्रा देण्यात आली.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,03,046
|
|
2nd Dose
|
|
99,90,717
|
|
Precaution Dose
|
|
43,59,722
|
|
FLWs
|
|
1st Dose
|
|
1,84,12,172
|
|
2nd Dose
|
|
1,74,89,088
|
|
Precaution Dose
|
|
66,66,494
|
|
Age Group 12-14 years
|
|
1st Dose
|
|
17,99,684
|
|
Age Group 15-18 years
|
|
1st Dose
|
|
5,62,15,365
|
|
2nd Dose
|
|
3,55,29,066
|
|
Age Group 18-44 years
|
|
1st Dose
|
|
55,37,95,114
|
|
2nd Dose
|
|
45,95,63,393
|
|
Age Group 45-59 years
|
|
1st Dose
|
|
20,26,14,621
|
|
2nd Dose
|
|
18,38,06,629
|
|
Over 60 years
|
|
1st Dose
|
|
12,66,44,476
|
|
2nd Dose
|
|
11,44,84,897
|
|
Precaution Dose
|
|
1,07,22,819
|
|
Precaution Dose
|
|
2,17,49,035
|
|
Total
|
|
1,81,24,97,303
भारतात उपचाराधीन रुग्णसंख्येचा घटता कल कायम राखत या संख्येत आणखी घट होऊन ती आज 25,106 झाली आहे. देशाच्या एकूण पॉझीटीव्ह रुग्णसंख्येच्या ती 0.06% आहे.
परिणामी रुग्ण बरे होण्याचा देशाचा दर 98.74% झाला आहे. गेल्या 24 तासात 2652 रुग्ण कोरोनामुक्त झाले. आतापर्यंत  कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,67,774 झाली आहे.
गेल्या 24 तासात देशात 1,549 नव्या रुग्णांची नोंद झाली.
गेल्या 24 तासांत देशात 3,84,499 कोविड चाचण्या करण्यात आल्या. देशात आतापर्यंत एकंदर 78.30 कोटीहून अधिक  चाचण्या करण्यात आल्या आहेत.
देशभरात दैनंदिन आणि साप्ताहिक पॉझिटीव्हिटी दरात सातत्याने घट होत आहे. रुग्ण बरे होण्याचा साप्ताहिक पॉझीटीव्हिटी दर 0.40% आणि दैनंदिन पॉझीटीव्हिटी दर 0.40% आहे.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
पंतप्रधान कार्यालय
आंतरराष्ट्रीय न्यायालयीन परिषदेत पंतप्रधानांचे भाषण
वेगवान निकालासाठी तंत्रज्ञानाने मदत केली पाहिजे-पंतप्रधान
नवी दिल्ली, 22 फेब्रुवारी 2020
पंतप्रधान नरेंद्र मोदी यांनी नवी दिल्ली येथे आंतरराष्ट्रीय न्यायालयीन परिषदेला संबोधित केले. सर्वोच्च न्यायालयातील मान्यवर न्यायाधीश, तसेच विविध उच्च न्यायालये आणि प्रख्यात वकील तसेच परदेशातील प्रतिनिधींनी देखील या परिषदेमध्ये भाग घेतला.
जगभरातील नागरिकांना विश्वास आणि आत्मविश्वास मिळवून देण्यासाठी न्यायपालिका प्रेरणा देते, असे सांगुन , पंतप्रधानांनी न्यायालयीन परिषद या 21 व्या शतकाच्या तिसऱ्या दशकाच्या प्रारंभी होत असल्याचे उपस्थितांना निदर्शनास आणून दिले.
पंतप्रधान म्हणाले की, चालू दशक भारतातच नव्हे तर जगभरात झपाट्याने बदल घडविणारे आहे. सामाजिक, आर्थिक आणि तंत्रज्ञानाच्या क्षेत्रात आमूलाग्र बदल होत असले तरी निर्णय हे तर्कशास्त्रावर, न्याय्यावर समानतेच्या दृष्टिकोनातून न्यायआधारित असले पाहिजेत. म्हणूनच या परिषदेचा विषय ``न्यायमंडळ आणि बदलणारे जग`` असा ठरविला आहे, जो योग्य आणि महत्त्वपूर्ण असल्याचे ते म्हणाले.
‘या न्यालयीन परिषदेच आयोजनही जेंव्हा देश, राष्ट्रपिता महात्मा गांधी यांची 150 वी जयंती मनवत आहे त्याच काळात होत असल्याचे पंतप्रधानांनी सांगितले.
महात्मांजींची आठवण सांगतांना , त्यांनी वकिलाला न्यायालयात कमिशन द्यावे लागल्यावर त्यांची वकीली महात्माजींनी कशी नाकारली हा प्रसंग सांगितलं सांगितला .
पंतप्रधान म्हणाले की, महात्माजींचा प्रामाणिकपणा आणि सेवेवर विश्वास होता जो भारतीय परंपरा आणि संस्कृतीच्या अभ्यासामुळे वृद्धिंगत झाला. पंतप्रधान म्हणाले की, ``कायदा राजांचा राजा आहे, कायदा हा सर्वश्रेष्ठ आहे`` या प्रतिमानावर भारतीय तत्वज्ञानाचा पाया आहे.
ते म्हणाले, न्यायालयाने नुकताच दिलेला निकाल याच तत्वज्ञानावर आधारित विश्वासाने सर्व 130 कोटी भारतीयांनी शांततेने स्वीकारला आहे .
डॉ. बाबासाहेब आंबेडकर च्या म्हणण्या नुसार, ``घटना ही केवळ वकिलांचे दस्तऐवज नाही. हे आयुष्याच वाहन आहे आणि हे ध्येर्य कालातीत आहे. `` पंतप्रधान म्हणाले की, ही भावना आपल्या देशाच्या कोर्टाने पुढे नेली असून आमचे विधिमंडळ आणि कार्यकारी मंडळ यांनी ती जिवंत ठेवली आहे.
``एकमेकांच्या मर्यादा समजून घेत सर्व आव्हानांदरम्यान, घटनेच्या तिन्ही स्तंभांनी बऱ्याचवेळा देशाला योग्य दिशा दाखविली आहे. गेल्या पाच वर्षांत भारताच्या विविध संस्थांनी ही परंपरा मजबूत केली आहे, `` ते म्हणाले.
सुमारे 1500 अप्रचलित कायदे रद्द केले गेले आहेत आणि त्याच गतीने समाजाला बळकटी देणारे अनेक नवे कायदे लागू करण्यात आले असल्याचे पंतप्रधानांनी सांगितले .
`जेंडर जस्ट वर्ल्ड` ही संकल्पना या परिषदेत सुरू केल्याबद्दल पंतप्रधानांनी आनंद व्यक्त केला. ``जगात कोणताच देश, समाज, लैंगिक न्यायाशिवाय पूर्ण विकास करू शकत नाही, किंवा न्यायाचा दावाही करू शकत नाही, ``असे पंतप्रधान म्हणाले. सरकारने लैंगिक समानता आणताना केलेल्या काही बदलांची उदाहरणे पंतप्रधानांनी यावेळी विषद केली. जसे, सैन्यदलातील मुलींची भरती, लढाऊ वैमानिकांची निवड प्रक्रिया आणि रात्री उशिरापर्यंत काम करण्याचे स्वातंत्र्य.
नोकरदार महिलांना 26 आठवडे पगारी सुटी देणारा भारत हा काही मोजक्या देशांपैकी एक असल्याचे, त्यांनी अधोरेखित केले.
B.Gokhale/S.Sheikh/P.Kor
(Visitor Counter : 106
संरक्षण मंत्रालय
चेतक हेलिकॉप्टरच्या 60 वर्षांच्या गौरवशाली सेवेचा भारतीय हवाई दलाकडून सन्मान
भारतीय हवाई दलामधील चेतक हेलिकॉप्टरच्या 60 वर्षांच्या गौरवशाली सेवेच्या सन्मानार्थ, 02 एप्रिल 2022 रोजी हकीमपेट येथील हवाई दल केंद्रात भारतीय हवाई दलाने आयोजित केलेल्या परिषदेचे संरक्षण मंत्री राजनाथ सिंह यांनी उद्घाटन केले.हवाई दलाचे प्रमुख एअर चीफ मार्शल व्ही आर चौधरी आणि एओसी-इन-सी ट्रेनिंग कमांड एअर मार्शल मानवेंद्र सिंह यांच्यासह अन्य प्रतिष्ठित मान्यवर आणि सशस्त्र दलांचे वरिष्ठ अधिकारी यावेळी उपस्थित होते.माजी हवाई दल प्रमुख, एअर चीफ मार्शल एफ एच मेजर , एअर चीफ मार्शल एनएके ब्राउन  आणि माजी नौदल प्रमुख, अॅडमिरल करमबीर सिंग  यांची या परिषदेला प्रमुख उपस्थिती होती.
या प्रसंगी माननीय संरक्षण मंत्र्यांनी चेतक हेलिकॉप्टरवरील एक विशेष लिफाफा, कॉफी टेबल बुक आणि या हेलिकॉप्टरच्या आतापर्यंतच्या कामगिरीच्या आठवणींना उजाळा देणाऱ्या चित्रपटाचे प्रकाशन केले. गेल्या सहा दशकांमध्ये, शांतता आणि संघर्ष या दोन्ही काळात, तसेच एकात्मता आणि संयुक्त कार्याची भावना वाढवण्यात चेतक हेलिकॉप्टरचे योगदान संरक्षण मंत्र्यांनी आपल्या मुख्य भाषणादरम्यान अधोरेखित केले. या हेलिकॉप्टरला इतकी वर्षे यशस्वीरित्या कार्यरत ठेवण्यामध्ये ज्यांनी योगदान दिले त्या सर्वांचे विशेषत: एच ए एल ही सरकारी कंपनी जी 1965 पासून परवान्या अंतर्गत या हेलिकॉप्टरची निर्मिती करून 'आत्मनिर्भरते'ची ध्वजवाहक आहे, त्यांच्या अफाट योगदानाची त्यांनी प्रशंसा केली. या अनुभवाच्या आधारे एचएएलने अत्याधुनिक हेलिकॉप्टरची रचना, विकास आणि उत्पादन क्षमता कशी तयार केली हे देखील त्यांनी सांगितले.
हवाई दलप्रमुखांनी, त्यांच्या उद्घाटनपर भाषणादरम्यान, या हेलिकॉप्टरला 1962 मध्ये तैनात केल्यापासून सर्व संघर्षांमध्ये तसेच सियाचीन ग्लेशियरसह देशभरातील शांतता काळातील चेतकचे अतुलनीय योगदान मान्य केले.
चेतक हेलिकॉप्टरच्या साठ वर्षांच्या गौरवशाली सेवेचे दर्शन घडवणाऱ्या छायाचित्र प्रदर्शनालाही संरक्षण मंत्र्यांनी भेट दिली.आणि परिषदेला उपस्थित असलेल्या सशस्त्र दलातील माजी सैनिक आणि इतर मान्यवरांशी संवाद साधला.
या सोहळ्यात चेतक, पिलाटस, किरण, हॉक्स, अत्याधुनिक हलक्या वजनाचे हेलिकॉप्टर आणि हलक्या वजनाच्या लढाऊ हेलिकॉप्टर्ससह 26 हेलिकॉप्टर्सने केलेल्या लक्षणीय हवाई कसरती सर्वांसाठी लक्षवेधी ठरल्या. या हवाई कसरतींमध्ये आठ चेतक हेलिकॉप्टरद्वारे हिऱ्याच्या रचनेतील शेवटची हवाई कसरत होती , हे हेलिकॉप्टर संपूर्ण देशात उत्तम सेवा प्रदान करत आहे. हे भव्य हेलिकॉप्टर अजूनही सर्व भूप्रदेशांवर कार्यरत आहे आणि तिन्ही सेवेतील वैमानिकांसाठी मूलभूत प्रशिक्षण हेलिकॉप्टर आहे.
गृह मंत्रालय
नागपूर इथल्या राष्ट्रीय आपत्ती प्रतिसाद दल अकादमीत वरिष्ठ प्रशासकीय श्रेणीचे  एक संचालक पद निर्माण करायला केंद्रीय मंत्रिमंडळाची मंजुरी
नवी दिल्ली, 25 मे 2021
नागपूर इथल्या राष्ट्रीय आपत्ती प्रतिसाद दल अकादमीत वरिष्ठ प्रशासकीय श्रेणीचे  एक संचालक पद निर्माण करायला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज मंजुरी दिली. केन्द्रीय गृह मंत्रालयाने हा प्रस्ताव ठेवला होता.
एनडीआरएफ अकादमीत नवे संचालकपद निर्माण केल्यानंतर, संस्थेचा कार्यभार आणि नियंत्रण एका वरिष्ठ तसेच अनुभवी अधिकाऱ्यांकडे सोपवला जाईल. परिणामी संस्थेच्या नियोजित उद्दिष्टांची ते पूर्तता करु शकतील. अकादमी दरवर्षी एनडीआरएफ, एसडीआरएफ, सीडीच्या पाच हजार स्वयंसेवकांना कौशल्याधारित प्रशिक्षण देईल. यात इतर संबंधित संस्था आणि SAARC च्या आपत्ती प्रतिसाद संस्था तसेच इतर देशांचाही समावेश असेल.
संबंधित घटकांच्या बदलत्या गरजा आणि आवश्यकतेनुसार प्रशिक्षण कार्यक्रमाचे विश्लेषण आणि सुधारणेचेही काम केले जाईल. आपत्ती प्रतिसादाबाबत एनडीआरएफ, एसडीआरएफ कर्मचारी तसेच इतर संबंधित घटकांना दिल्या जाणाऱ्या प्रशिक्षणाच्या गुणवत्तेत यामुळे प्रचंड सुधारणा होईल.
पार्श्वभूमी:-
राष्ट्रीय नागरी संरक्षण महाविद्यालयात  विलीनीकरण करुन नागपूर इथे 2018 साली राष्ट्रीय आपत्ती प्रतिसाद दल अकादमीची स्थापना करण्यात आली. अकादमीचा मुख्य परिसर निर्माणाधीन असून सध्या NCDC च्या परिसरातूनच त्याचे कामकाज सुरु आहे. अकादमीतर्फे सध्या राष्ट्रीय आपत्ती प्रतिसाद दल /राज्य आपत्ती प्रतिसाद दल /नागरी संरक्षण स्वयंसेवक आणि इतर संबंधित घटकांना प्रशिक्षण देत आहे. प्रतिष्ठित आंतरराष्ट्रीय प्रक्षिशण संस्थांच्या पंक्तीत ती बसू शकेल. SAARC आणि इतर देशांच्या आपत्ती प्रतिसाद कर्मचाऱ्यांना ही संस्था विशेष प्रशिक्षणही देईल.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
पंतप्रधान कार्यालय
पंतप्रधान 24 जानेवारी रोजी राष्ट्रीय बाल पुरस्कार विजेत्यांशी साधणार संवाद
नवी दिल्ली, 23 जानेवारी 2023
पंतप्रधान नरेंद्र मोदी 24 जानेवारी रोजी दुपारी 4 वाजता त्यांच्या निवासस्थानी 7 एलकेएम येथे प्रधानमंत्री राष्ट्रीय बाल पुरस्कार  पुरस्कार विजेत्यांशी संवाद साधतील.
नवोन्मेष, समाजसेवा, शैक्षणिक, क्रीडा, कला आणि संस्कृती तसेच शौर्य या सहा श्रेणींमध्ये उल्लेखनीय कामगिरी केल्याबद्दल भारत सरकार या मुलांना प्रधानमंत्री राष्ट्रीय बाल पुरस्कार प्रदान करत आहे . प्रत्येक पुरस्कार विजेत्याला पदक, रोख रु. 1 लाख आणि प्रमाणपत्र दिले जाते.यावर्षी, बाल शक्ती पुरस्काराच्या विविध श्रेणींमध्ये देशभरातील 11 मुलांची प्रधानमंत्री राष्ट्रीय बाल पुरस्कार -2023 साठी निवड झाली आहे.पुरस्कार विजेत्यांमध्ये 11 राज्ये आणि केंद्रशासित प्रदेशातील 6 मुले आणि 5 मुलींचा समावेश आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
युवा व्यवहार आणि क्रीडा मंत्रालय
पंतप्रधान उद्या चेन्नईमध्ये 44 व्या बुद्धिबळ ऑलिम्पियाडच्या प्रारंभाची घोषणा करणार
भारतात प्रथमच बुद्धिबळ ऑलिम्पियाड आयोजित केले जाणार; भारताचा आतापर्यंतचा सर्वात मोठा संघ स्पर्धेत उतरणार
नवी दिल्ली, 27 जुलै 2022
पंतप्रधान नरेंद्र मोदी उद्या चेन्नईच्या जेएलएन इनडोअर स्टेडियममध्ये आयोजित करण्यात आलेल्या भव्य उद्घाटन समारंभात 44 व्या बुद्धिबळ ऑलिम्पियाडच्या प्रारंभाची घोषणा करतील. केंद्रीय युवा व्यवहार आणि क्रीडा मंत्री अनुराग ठाकूर देखल या कार्यक्रमात सहभागी होतील.
पंतप्रधानांनी नवी दिल्ली इथल्या इंदिरा गांधी राष्ट्रीय स्टेडीयममध्ये जून 19, 2022 रोजी पहिल्या बुद्धिबळ ऑलिम्पियाड मशाल रिलेचा शुभारंभही केला होता. या मशालीने 40 दिवसांच्या कालावधीत सुमारे 20,000 किलोमीटरचा प्रवास करून देशातील 75 महत्वाच्या ठिकाणी भेट दिली असून स्वित्झर्लंड येथील फिडे मुख्यालयाकडे जाण्यापूर्वी तिचा प्रवास महाबलीपुरम येथे पूर्ण झाला होता.
44 वे बुद्धिबळ ऑलिम्पियाड चेन्नई येथे 28 जुलै ते 9 ऑगस्ट 2022 या कालावधीत आयोजित करण्यात आले आहे. 1927 पासून आयोजित करण्यात येत असलेली ही प्रतिष्ठेची स्पर्धा भारतात प्रथमच तर आशिया खंडात 30 वर्षांनंतर आयोजित केली जात आहे. 187 देश या स्पर्धेत सहभागी होत असून कोणत्याही बुद्धिबळ ऑलिम्पियाडमधील हा सर्वात मोठा सहभाग असेल. भारत देखील 6 संघांमधील 30 खेळाडूंसह आपला आतापर्यंतचा सर्वात मोठा संघ स्पर्धेत उतरवत आहे.N.Chitale/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107